पाएं अपने शहर की ताज़ा ख़बरें और फ्री ई-पेपरडाउनलोड करें
रेड के दौरान पिस्टल और पर्स गाड़ी में छोड़कर गए एएसआई का सामान चोरों ने शीशा तोड़ चुरा लिया। शिकायतकर्ता एएसआई राज कुमार को पता चला तो उन्होंने इसकी शिकायत थाना डिवीजन 2 में दर्ज करवाई। पुलिस ने फिलहाल अज्ञात के खिलाफ पर्चा दर्ज कर जांच शुरू कर दी है। राजकुमार ने बताया कि वो एंटी स्मगलिंग स्टाफ में बतौर एएसआई तैनात है। 3 मई को उन्हें सूचना मिली थी कि सिविल अस्पताल के पीछे कुछ लोग वारदात की तैयारी में हैं।
इस दौरान वो अपने गाड़ी एसक्राॅस और मुलाजिमों की अन्य गाड़ी ब्रीजा लेकर गए थे। जब वो पहुंचे तो वहां चार-पांच लोग मौजूद थे, जोकि पुलिस को देखकर भागने लगे। वो भी गाड़ी से निकलने और उनके पीछे भागने लगे। जब वो लौटे तो देखा कि उनकी गाड़ी का कंडक्टर साइड का शीशा टूटा था, जहां से किसी ने उनकी पिस्टल, 10 गोलियों वाली मैगजीन और पर्स (आईकार्ड-बाकी सामान) था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn